**Садржај радионица:**

1. Повратна информација о прикупљеним анкетама у којима су учествовали „ старији чланови породице“ разговор о пословицама, предањима, причама, речима родног краја

2. Да би се стекао прави утисак о језичком стању на истраживачком терену кроз драмску игру „ из улоге“ представиле смо се ученицима, свака из своје „улоге“. Учитељицљ им је позната и њој верују, радознало ишчекукујући даљи ток. Гошћа је истакла да су окружени немачким говорним подручјем више, него што су окружени матерњим језиком, те да морамо уважити и поштовати различитости култура и језика и да ћемо даљи разговор водити на оба језика. Наш циљ је био да ученицима помогнемо у бољем разумевању српског језика, али и да укажемо на језичку равноправност у употреби. Замолиле смо једног ученика да нам помогне и буде у улози „симултаног преводиоца“ на немачки језик. То је направило веома добар утисак код деце која се веома слабо, на свим нивоима узраста, служе српским језиком. Такође, то је и охрабрило децу да „ нам помогну“ да говоре српским језиком и на тај начин вежбају,шире језички фонд.

3. Најављујемо да је ово филм који су снимили за њих ученици у Београду. Дајемо јасне и једноставне инструкције да пажљиво гледају филм и упамте оне речи које за њих имају неко значење,које препознају,које сматрају важним или које не разумеју.

4. Сви (родитељи и ученици) гледају филм

5. Задатак је био да филму дају наслов, да напишу три речи које су запамтили или су им биле интересантне или да нацртају плакат за филм. На тај начин имали су мале ортографске вежбе – преписивање речи и кратких реченица са датим задатком.

6. Родитељи за то време праве најаву за филм.

7. Појединачно излазе пред таблу и према својим језичким могућностима објашњавају цртеж и/или речи. Овакав приступ води оспособљавању за самостално разумевање и доживљавање,као и оспособљавању за успешно служење књижевним језиком у различитим видовима комуникације.

8. Плакати такође могу бити двојезични – због поштовања и уважавања културне различитости

9. Циљ да на „ филмском фестивалу“ прикажу културно наслеђе Србије другарима из немачких школа. Родитељи читају „најаву за филм“.

10. Прави се изложба плаката.